Απόφαση της Μεικτής Επιτροπής του ΕΟΧ

αριθ. 81/2002

της 25ης Ιουνίου 2002

για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα II της συμφωνίας τροποποιήθηκε με την απόφαση αριθ. 51/2002 της Μεικτής Επιτροπής του ΕΟΧ, της 31ης Μαΐου 2002(1).

(2) Ο κανονισμός (ΕΚ) αριθ. 466/2001 της Επιτροπής, της 8ης Μαρτίου 2001, για τον καθορισμό μέγιστων τιμών ανοχής για ορισμένες προσμείξεις στα τρόφιμα(2), όπως διορθώθηκε από την ΕΕ L 304 της 21.11.2001, σ. 30, πρέπει να ενσωματωθεί στη συμφωνία.

(3) Η οδηγία 2001/54/ΕΚ της Επιτροπής, της 11ης Ιουλίου 2001, για την κατάργηση της οδηγίας 79/1066/ΕΟΚ για καθιέρωση κοινοτικών μεθόδων ανάλυσης για τον έλεγχο των εκχυλισμάτων καφέ και των εκχυλισμάτων κιχωρίου(3) πρέπει να ενσωματωθεί στη συμφωνία.

(4) Η οδηγία 2001/101/ΕΚ της Επιτροπής, της 26ης Νοεμβρίου 2001, για την τροποποίηση της οδηγίας 2000/13/ΕΚ του Ευρωπαϊκού Κοινοβουλίου και του Συμβουλίου για την προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων(4) πρέπει να ενσωματωθεί στη συμφωνία.

(5) Ο κανονισμός (ΕΚ) αριθ. 2375/2001 του Συμβουλίου, της 29ης Νοεμβρίου 2001, για την τροποποίηση του κανονισμού (ΕΚ) αριθ. 466/2001 για τον καθορισμό μεγίστων τιμών ανοχής για ορισμένες προσμείξεις στα τρόφιμα(5) πρέπει να ενσωματωθεί στη συμφωνία.

(6) Η απόφαση 2001/873/ΕΚ της Επιτροπής, της 4ης Δεκεμβρίου 2001, για τη διόρθωση της οδηγίας 2001/22/ΕΚ για την καθιέρωση τρόπων δειγματοληψίας και μεθόδων ανάλυσης για τον επίσημο έλεγχο των συγκεντρώσεων μολύβδου, καδμίου, υδραργύρου και 3-MCPD στα τρόφιμα(6) πρέπει να ενσωματωθεί στη συμφωνία.

(7) Ο κανονισμός (ΕΚ) αριθ. 466/2001 καταργεί, με ισχύ από τις 5 Απριλίου 2002, τον κανονισμό της Επιτροπής (ΕΚ) αριθ. 194/97(7), που ενσωματώνεται στη συμφωνία και που συνεπώς πρέπει να διαγραφεί από τη συμφωνία,

ΑΠΟΦΑΣΙΖΕΙ:

Άρθρο 1

Το κεφάλαιο XII του παραρτήματος II της συμφωνίας τροποποιείται ως εξής:

1. Στο σημείο 18 (οδηγία 2000/13/ΕΚ της Επιτροπής) προστίθεται το ακόλουθο κείμενο:

", όπως τροποποιήθηκε από:

- 32001 L 0101: Οδηγία 2001/101/ΕΚ της Επιτροπής της 26ης Νοεμβρίου 2001 (ΕΕ L 310 της 28.11.2001, σ. 19)."

2. Προστίθεται η ακόλουθη περίπτωση στο σημείο 54λστ (οδηγία 2001/22/ΕΚ της Επιτροπής):

", όπως τροποποιήθηκε από:

- 32001 D 0873: Απόφαση 2001/873/ΕΚ της Επιτροπής, της 4ης Δεκεμβρίου 2001 (ΕΕ L 325 της 8.12.2001, σ. 34)."

3. Μετά το σημείο 54κη (οδηγία 96/5/ΕΚ της Επιτροπής) παρεμβάλλονται τα ακόλουθα σημεία:

"54κθ. 32001 L 0054: Οδηγία 2001/54/ΕΚ της Επιτροπής, της 11ης Ιουλίου 2001, για την κατάργηση της οδηγίας 79/1066/ΕΟΚ για καθιέρωση κοινοτικών μεθόδων ανάλυσης για τον έλεγχο των εκχυλισμάτων καφέ και των εκχυλισμάτων κιχωρίου (ΕΕ L 191 της 13.7.2001, σ. 42).

54μ. 32001 R 0466: Κανονισμός (ΕΚ) αριθ. 466/2001 της Επιτροπής της 8ης Μαρτίου 2001, για τον καθορισμό μέγιστων τιμών ανοχής για ορισμένες προσμείξεις στα τρόφιμα (ΕΕ L 77 της 16.3.2001, σ. 1), όπως διορθώθηκε από την ΕΕ L 304 της 21.11.2001, σ. 30, όπως τροποποιήθηκε από:

- 32001 R 2375: Κανονισμός (ΕΚ) αριθ. 2375/2001 του Συμβουλίου, της 29ης Νοεμβρίου 2001 (ΕΕ L 321 της 6.12.2001, σ. 1)."

4. Το κείμενο του σημείου 22, (οδηγία 79/1066/ΕΟΚ του Επιτροπής) διαγράφεται.

5. Διαγράφεται το κείμενο του σημείου 54ιη (κανονισμός (ΕΚ) αριθ. 194/97 της Επιτροπής).

Άρθρο 2

Τα κείμενα των οδηγιών 2001/54/ΕΚ και 2001/101/ΕΚ των κανονισμών (ΕΚ) αριθ. 466/2001, όπως διορθώθηκαν από την ΕΕ L 304 της 21.11.2001, σ. 30 και (ΕΚ) αριθ. 2375/2001 και από την απόφαση 2001/873/ΕΚ στην ισλανδική και νορβηγική γλώσσα, τα οποία περιλαμβάνονται στο παράρτημα των αντίστοιχων γλωσσικών εκδόσεων της παρούσας απόφασης, είναι αυθεντικά.

Άρθρο 3

Η παρούσα απόφαση αρχίζει να ισχύει στις 26 Ιουνίου 2002, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(8).

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 25 Ιουνίου 2002.

Για τη Μεικτή Επιτροπή του ΕΟΧ

Ο Πρόεδρος

P. Westerlund

(1) ΕΕ L 238 της 5.9.2002, σ. 8.

(2) ΕΕ L 77 της 16.3.2001, σ. 1.

(3) ΕΕ L 191 της 13.7.2001, σ. 42.

(4) ΕΕ L 310 της 28.11.2001, σ. 19.

(5) ΕΕ L 321 της 6.12.2001, σ. 1.

(6) ΕΕ L 325 της 8.12.2001, σ. 34.

(7) ΕΕ L 31 της 1.2.1997, σ. 48.

(8) Δεν έχουν αναφερθεί συνταγματικές απαιτήσεις.